# stúdiószínház

olyan intézmény, amely a közönség műveltebb, szűkebb rétegét érdeklő előadásokat mutat be. Ezek lehetnek avantgárd produkciók, elsőműves szerzők bemutatói, régebbi korok felfedezett, felújított játékdarabjai, más színházkultúrák produktumai, különböző okokból zárt körben engedélyezett előadások stb. A stúdiószínházat mint kis befogadóképességű játszóhelyet működtetheti anyaszínház, képzési v. oktatási intézmény, de lehet önálló vállalkozás is.