# Epres Attila

(Kaposvár, 1963. jún. 26.– ): színész. Pályáját amatőr színpadon kezdte középiskolai éveiben. 1986-ban végezte el a SzAk-t, és a Vidám Színpad tagja lett. 1987-től 1991-ig az egri Gárdonyi Géza Színházban játszott. 1991 óta a kecskeméti Katona József Színház tagja. Vígjátéki és drámai szerepeket egyaránt mély átéléssel alakít. F.Sz. Jóska (Nádas P.: Takarítás); Figaro (Beaumarchais: Figaro házassága); Eugenio (Goldoni: A kávéház); Miskin (Dosztojevszkij–Kapás D.: Bűnhődés); Oberon, Theseus (Sh.: Szentivánéji álom). Önálló estje Kocsis Gy.-gyel: Torpedó bácsi meséi.