# Barta András

(Kassa, 1931. márc. 30.– ): kritikus, újságíró, műfordító. 1955-ben végzett az Eötvös Loránd Tudományegyetem Bölcsészettudományi Karának magyar szakán. 1953-tól – egyetemista korától – 1957-ig dolgozott az Irodalomtörténeti Társaságnál, majd 1957–1965 között a Művelődési Minisztérium Színházi Osztályán. 1967-ig a Színháztudományi Intézet munkatársa volt. Két évig szabadfoglalkozású, majd 1969–1991 között a Magyar Nemzet szerk.-je. 1991 óta nyugdíjas, de továbbra is publikál, többek között a Köztársaság c. lapban. Francia nyelvből fordította Tournier, Simenon, Anouilh műveit.