# Medgyaszay Színpad

(1945–1949): 1945. ápr. 19-én Bp.-en, a Jókai tér 10. sz. alatt nyílt kisszínház. Társengedélyes ig.-i 1948 aug.-áig Medgyaszay Vilma és Somogyi Kálmán voltak. Az 1946–47-es évadtól nevét Medgyaszay Színházra változtatta. 1948–49-ben ig.-ja Greguss Zoltán volt, ekkor a Modern Színház nevet viselte. Repertoárjában néhány operett mellett (Yvain: Cserebere, Fall: Az elvált asszony) mindvégig zenés vj.-ok és bohózatok szerepeltek (Létraz: Tombol az erény, Vaszary G.: Meztelen hazugság). Műsorát a bp.-i színházak háború előtti sikereivel is igyekezett megerősíteni (Fodor L.: Dr. Szabó Juci, Molnár F.: Az ördög). Utolsó bemutatóját 1949. máj. 28-án tartotta.