# Szigligeti József

(Pest, 1851–Bp., 1889. márc. 14.): színész, rendező. Szigligeti Ede fia. Vidéken játszott többek között Miklósy Gyula és Gerőfy Andor igazgatása alatt. 1886-ra annyira elhatalmasodott elmebaja, hogy többet nem tudott színre lépni. Tehetsége a komikus szerepekben tűnt ki leginkább. Felesége Pálmay Ilka volt 1877–1886 között. F.Sz. Gémesi (Szigligeti E.: A szökött katona); Ferenc (Moser–Schönthan: Hadjárat békében).

M.A. 1865: Debrecen; 1867–68: Győr; 1869: Szuper Károly; 1871: Szatmár; 1873: Miklósy Gyula; 1874–76, ill. 1878–80: Kolozsvár; 1876: Kassa; 1877: Kecskemét; 1880–85: Gerőfy Andor.