# floridai Magyar Napsugár Színház

(1955–1956): Miamiban alakult meg a színház, a Kossuth Hall modern színpaddal ellátott termében. Ig., rend. Sárossy Szüle Mihály, karmester Budinszky Géza volt. A társ. tagjai Mórocz Gabi, Newman Kornélia, Hervay Nelly, Petráss Gizi, Szalkay Juliska, Rónay Lajos, Szentpéteri József voltak. Műsorukon gyakran szerepeltek filmszkeccsek, amelyekben a filmbemutatót élő műsorral egészítették ki. Legsikeresebb darabjaikkal országos körutat szerveztek. Géczy István: Mátyás diák; Csepreghy Ferenc: Szép asszony kocsisa (Jávor Pállal a főszerepben); Muray Károly: Huszárszerelem. A floridai Magyar Napsugár Színház megszűnése után, 1957-től 1960-ig a Sárossy Színtársulat Észak-Amerika és Kanada magyarlakta városait járta. A társ. új színészekkel egészült ki Szabó Klári, Barát Sándor, Gabányi Böske személyében.