# Szakály Márta

(Hévíz, 1934. márc. 31.– ): bábszínésznő. 1953-ban végzett a SzAk-n. 1957-től a győri Kisfaludy Színház művésznője volt. 1962-ben került az Állami Bábszínházhoz. Hős, naiva, később karakterszínész. Jászai Mari-díjas (1976) és érdemes művész (1988). F.Sz. Titánia (Sh.: Szentivánéji álom); Királylány (Bartók B.: A fából faragott királyfi); Lány (Bartók B.: A csodálatos mandarin); Dorka (Baum–Tótfalusi I.: Óz, a nagy varázsló); címszerep (Gabbe–Tótfalusi I.: Hamupipőke); Louhi (Koczog Á.: Kalevala); Marika (Fehér K.: Kaland a Tigris bolygón); Ká (Kipling–Balogh G.: A dzsungel könyve).