# Daróczy Tamás

(Árpástó, 1954– ): énekes (tenor). A kolozsvári Zeneművészeti Főiskola opera szakán végzett. 1979–1989 között a kolozsvári Magyar Állami Operaház, 1989-től az Operaház, majd 1991-től a bécsi Staatsoper tagja. Szerepei megformálásában kivételesen szép, törékeny hangja drámai alakítóerővel párosul. F.Sz. Pinkerton (Puccini: Pillangókisasszony); Turiddu (Mascagni: Parasztbecsület); Ernesto (Donizetti: Don Pasquale); Hoffmann (Offenbach: Hoffmann meséi).