# Ptasinszky Pepi; Josephine

(Bécs, 1905–?): táncosnő. Az Operaház balettiskolájában tanult táncolni. Pályafutását gyermekszerepekben kezdte. 1918-ban szerződtették a társ.-hoz, 1920–1928 között magántáncosnő volt. Temperamentumos, virtuóz lábtechnikájú balerinaként számos sikeres alakítást nyújtott. Férjhez ment, és végleg visszavonult a színpadi szerepléstől. F.Sz. Mályvácska (Brada E.: Mályvácska királykisasszony); Balerina (Brada E.: Petruska).