# Csikos Sándor

(Karcag, 1941. okt. 28.– ): színész, színházigazgató. A SzAk elvégzése után 1965–69-ben a Miskolci Nemzeti Színház, 1969-től 1972-ig az Irodalmi Színpad tagja. 1972–74-ben a debreceni Csokonai, 1974–1975 között pedig a győri Kisfaludy Színházban játszott. 1975-től 1984-ig ismét a debreceni színház művésze. 1984 óta a nyíregyházi Móricz Zsigmond Színházban dolgozik, ahol 1990–93-ban ig. is volt. 1979-től 1984-ig a debreceni Színjátszó Stúdió beszédoktatás tanára. 1987-ben Jászai Mari-díjat kapott. Több filmben is szerepelt. F.Sz. Leonce (Büchner: Leonce és Léna); Relling (Ibsen: A vadkacsa); Mr. Webb (Wilder: A mi kis városunk); Macduff (Sh.: Macbeth).