# Tompa Béla

(Bp., 1887. aug. 30.–Bp., 1953. aug. 4.): színész, színigazgató. 1910-ben Kecskeméten lépett pályára, majd apja, Tompa Kálmán társ.-ában, később Kolozsvárott és Nagyváradon játszott. 1918-tól Bp.-en a Belvárosi, majd az Andrássy úti, 1920–21-ben a Revü Színházban szerepelt. Ezután Kolozsvárott (1922–24, 1928–30), Erdély és a Bánát városaiban működött. Atya társ.-át Marosvásárhelyen és Aradon vezette. 1935-ben a Király Színház, 1936–37, ill. 1939–40-ben a Belvárosi, 1937–38-ban a Művész, 1944-ben a Madách és a Nemzeti Színház tagja volt. 1940 nyarán faluszínház alapítására kapott engedélyt, amellyel a Dunántúlon, 1941. ápr.–aug. között Bp.-en tartott előadásokat. Bonviván- és jellemszerepeket alakított. F.Sz. Bálint (Bíró L.: Francia négyes); Miki (Ábrahám P.: Viktória); Tschöll (Schubert–Berté: Három a kislány).