# Bodonyi Béla

(Csonoplya, 1884. okt. 1.–Bp., 1971. dec. 3.): színész, színházigazgató. A SzAk-t 1906-ban végezte el. 1907–08-ban Sopronban Nádassy József társ.-ában kezdte pályáját, majd 1909–1911 között is itt játszott. 1911–12-ben Pécsre szerződött. 1915-től 1920-ig Sebestyén Géza buda–temesvári társ.-ának tagja. 1920–1925 között Sopron, Győr és Szombathely színházát vezette. Csak 1952-ben került vissza a pályára, akkor a Nemzeti Színházhoz szerződött, ahol 1962-ig, és 1968–1971 között lépett fel. Jellemszerepeket játszott. F.Sz. Tokeramo (Lengyel M.: Tájfun); Tiborc (Katona J.: Bánk bán); Shylock (Sh.: A velencei kalmár); Lucifer (Madách I.: Az ember tragédiája).