# Vágó Béla

(Nagyvárad, 1871. jún. 26.–Bp., 1931. jan. 31.): színész, rendező. 1893-ban Bokody Antal társ.-ában lépett színpadra. Vidéki évek után 1903-tól a Király Színház tagja. 1908-tól 1929-ig a Magyar Színház színésze és rend.-je volt. Szerepelt a Blaha Lujza Színházban (1924) és a Fővárosi Operettszínházban (1928) is. 1930 szept.-étől 1931 jan.-jáig a Belvárosi Színházban rendezett. Tanított Rákosi Szidi színiiskolájában. 1917-től 1925-ig a Budapesti Színészek Szövetségének alelnöke volt. Jellemszerepeket játszott, nagy sikerrel. Rend.-ként társalgási műveket vitt színre. F.Sz. Zahel (Heijermans: Ghettó); Báthory nádor (Szomory D.: II. Lajos király); Gál (Molnár F.: Játék a kastélyban). F.R. Bródy S.: Királyok; Fodor L.: Dr. Szabó Juci; Bíró L.: Sárga liliom; Fodor L.: Töltőtoll.