# Bessenyei István

(Egerhát, 1955. márc. 18.– ): színész. A marosvásárhelyi Szentgyörgyi István Színművészeti Intézetben végzett 1981-ben. A szatmári Északi Színház tagja. Jó ritmusérzékkel és jellemfestő adottságokkal elevenít meg különböző karaktereket. F.Sz. A fiú (Fejes E.: Jó estét nyár, jó estét szerelem); Bugrov (Csehov: Platonov szerelmei); Benedek (Örkény I.: Kulcskeresők). Előadóestje: A délibábig és vissza.