# Török Mária; Mimi

(Kolozsvár, 1822. jan. 5.–Bp., 1895. dec. 16.): színésznő. Török István (?–1852) kolozsvári színész lánya. 1837. okt.-ben lépett először színpadra szülővárosában. 1841. jan. 11-től Latabár Endre úttörő színész, majd igazgató felesége, s együtt járták a vidéki városokat. Eleinte másodénekesnői, szubrett szerepek mellett csacska nőket játszott, majd a későbbiekben áttért igazi karakterének megfelelően a komikai szerepkörre. F.Sz. Annus (Weber: A bűvös vadász); Ritta (Hérold: Zampa); Gienetta (Donizetti: Szerelmi bájital); Abigail (Scribe: Egy pohár víz); Vilmos (!) (Benedix: A bácsi); Julcsa (Szigligeti E.: Szökött katona). Testvérei Kováts Béniné Török Katica, a vidék és Kolozsvár kedvelt komikája és ifj. Török István, aki Latabárnál működött legtovább.

M.A. 1837: Göde; 1839–42: Kilényi Dávid; 1842-től Latabár Endre; 1846–47: Kilényi Dávid.