# Gesler György; Gessler

(Bp., 1943. ápr. 10.– ): táncos, koreográfus. 1960-ban végzett az ÁBI-ben, Bartos Irén növendékeként. 1960-tól 1972-ig az Operaház tagjaként számos szólószerepben hívta fel magára a figyelmet. 1971-ben a SzAk koreográfus-rend. szakán szerzett diplomát. A hetvenes évektől kezdve több balettet, musicalt, táncbetétet – Képzelt riport egy amerikai popfesztiválról, Bál a Savoyban, My Fair Lady stb. – készített itthon és külföldön egyaránt. A Várnai Nemzetközi Balettversenyen harmadik díjat kapott 1964-ben. F.Sz. Kék madár (Petipa–Guszev: Csipkerózsika); Fabáb (Seregi L.: A fából faragott királyfi). F.K. Venceremos (1977).