# sztár

(angol): sikeres, divatos, körülrajongott előadóművész, színész v. énekes nemzetközi elnevezése valamennyi színjátéktípusban. A jelenség a romantika személyiségkultuszából ered, amely a színpadi művészt is alkotó személyiségnek tekintette, legjobbjait egyenesen zseninek. Maga a szó az amerikai filmiparból terjedt el. A sztár megtartása v. megszerzése a társ.-ok érdeke, a közönség fokozott vonzása céljából, amelynek fejében kiemelt gázsi, különböző kedvezmények illetik meg a közönség kedvenceit.