# Korondy György; Kummer

(Győr, 1936. febr. 18.– ): énekes (tenor). Műszaki tanulmányok után 1959-től 1962-ig a Zak-n Rösler Endrénél tanult énekelni, majd Tito Schipa növendéke lett. 1962–1966 között a debreceni Csokonai Színház magánénekese volt. 1966-tól az Operaház tagja, lírai és spinto-szerepeket egyaránt énekel. Repertoárján Mozart- és Puccini-hősök mellett megtalálhatók Donizetti, valamint a könnyebb Verdi tenorszerepek. Oratóriuménekesként is gyakran fellép. Vendégszerepelt szinte valamennyi európai országban. Közreműködött több Hungaroton felvételen. 1972-ben Liszt Ferenc-díjjal, 1976-ban érdemes művész c. tüntették ki. F.Sz. Faust (Gounod); Hoffmann (Offenbach: Hoffmann meséi); Lenszkij (Csajkovszkij: Anyegin); Alfréd (Terdi: Traviata); Riccardo (Verdi: Az álarcosbál); Polgármester (Britten: Albert Herring).

KORONDY GYÖRGY – Rinuccio (Puccini: Gianni Schicchi)