# Marsay Magda

(Bp., 1927. ápr. 14.– ): énekesnő (szoprán). 1952-től 1957-ig Barcs Gabriellánál végezte tanulmányait a Bartók Béla Zeneművészeti Szakközépiskolában. 1957-ben Constanza (Mozart: Szöktetés a szerájból) szerepében debütált Miskolcon. 1957–58-ban a Miskolci Nemzeti, 1958–1984 között a debreceni Csokonai Színház magánénekese. 1977-től a Zak debreceni Zeneiskolai Tanárképző Intézetének tanára. Repertoárjához tartozik szinte valamennyi vezető lírai szoprán szerep, de drámai koloratúrszopránként is fellépett. Európa-szerte vendégszerepelt. Sándor Erzsi óta először ő énekelte el m. operaszínpadon a Hoffmann meséi (Offenbach) hármas női főszerepét. Liszt Ferenc-díjas (1964), érdemes művész (1975). F.Sz. Grófné (Mozart: Figaro házassága); Donna Anna (Mozart: Don Giovanni); Pamina (Mozart: A varázsfuvola); Lammermoori Lucia (Donizetti); Violetta (Verdi. Traviata); Margit (Gounod: Faust).