# Boross Ferike; Boros

(Nagyvárad, 1873. aug. 3.–Hollywood, 1951. jan. 16.): színésznő. A SzAk-t 1893-ban végezte el. 1893–94-ben Miskolcon, 1894–95-ben Szabadkán, 1896–97-ben Szegeden, 1896–1898 között Pesti Ihász Lajos társ.-ában játszott. 1898-tól 1900-ig a Víg, 1900-tól 1903-ig a Nemzeti Színház tagja volt. Mivel itthon nem tudott érvényesülni, külföldre ment. 1903-tól Londonban, 1909. szept.-től New Yorkban élt. 1928-ban Hollywoodba, a Metro Goldwyn Mayer filmgyárhoz szerződött. 1930–1946 között számos filmben szerepelt. Mo.-on fiatal leányszerepeket formált meg. F.Sz. Kató (Blumenthal–Kadelburg: Az „Arany Kakas”); Babette (Feydeau: A férj vadászni jár); Hautignol-né (Feydeau: Osztrigás Mici).