# Meleg Vilmos Tibor

(Kémer, 1956. ápr. 8.– ): színész. 1980-ban végzett a marosvásárhelyi Szentgyörgyi István Színművészeti Intézetben, ahol drámák karakterszerepeit sikeresen alakította. 1981–1991 között dramatizálásokkal, rendezésekkel is kísérletezett a Csapat elnevezésű színjátszócsoporttal. Nagyszínpadi rendezéshez jutott Nelu Ionescu A toronyszoba titka c. darabjának színpadra állításával. F.Sz. Ábel (Sütő A.: Káin és Ábel); Noah (Nash: Esőhozó ember); Crampton (Shaw: Sosem lehet tudni); Júdás (Sikli L.–Ari Nagy S.–Novák F.: Rock-passió).