# Zitás Bertalan

(Prügy, 1891. okt. 2.–?): színész, drámaíró, színházvezető. A bölcsészettudományi egyetem után a SzAk-t 1913-ban végezte el. Vidéki színészként működött néhány évig. Polgár Károly és Faragó Ödön társ.-ában játszott. Harcolt az I. világháborúban. Hamar elhagyta a színipályát, s Kőszegen, majd Pécsett tanár lett. 1940-től részt vett a Tábori Színház szervezésében. 1942. nov. 17-én a Tábori Színház Zitás Bertalan alezredes katonai vezetésével indult a frontra. Megírta a színház krónikáját. Több színművét játszották, s néhány meg is jelent. Drámái: Magyar Golgota (1927); Mátyás „igazságot” tesz (1928); Elmegy a falu (1938); Toldi (zene: Czobor K., 1939); Tábori szőttes (B. Unger I.-nal, 1941). Könyve: A Tábori Színház krónikája (1942).