# Pogány Judit

(Kaposvár, 1944. szept. 10.– ): színésznő. 1965-ben segédszínész a kaposvári Csiky Gergely Színházban, ahol 1970-ben színészi besorolást nyert. 1978-ig a kaposvári Csiky Gergely, 1978-tól 1980-ig a Nemzeti Színház, 1980 óta ismét a kaposvári Csiky Gergely Színház tagja. Sajátos alkatú és orgánumú színésznő, művészi skálája igen széles. Gyermekdarabok suta bájú szereplőjeként épp oly kiváló, mint súlyos tragédiák hősnőjeként. Számos film-, tv-, rádió- és szinkronszerep fűződik a nevéhez. Jászai Mari-díjas (1978), érdemes művész (1987). F.Sz. Pinokkió (Collodi); Rosalinda (Sh.: Ahogy tetszik); Monique (Wesker: A konyha); Malacka (Milne–Slade: Micimackó); Cressida (Sh.: Troilus és Cressida); Anna Petrovna (Csehov: Ivanov); Sen Te (Brecht: A szecsuáni jólélek); Natasa (Gorkij: Éjjeli menedékhely); Cassandra (Sh.: Troilus és Cressida); Helga (Zorin: Varsói melódia); Lizavéta Bogdanova (Turgenyev: Egy hónap falun); Charlotte Corday (Weiss: Marat/Sade); Winnie (Beckett: Oh, azok a szép napok); Juli (Molnár F.: Liliom); Blanche (Williams: A vágy villamosa); Ariel (Sh.: A vihar); Hédi (Kornis M.: Kozma); Podszekalnyikovna (Erdman: Az öngyilkos); Kata (Brecht: Kurázsi mama); Polina Andrejevna (Csehov: Sirály).

POGÁNY JUDIT – Isbel hercegnő (Weöres S.: Szent György és a sárkány)