# Vitai András; Sinkovits

(Bp., 1952. ápr. 13.– ): színész. A SzAk elvégzése után 1976–77-ben a bécsi Max Reinhardt Szemináriumban tanult, és közben a Theater an der Wien gyakorlatos tagja. 1977-ben a veszprémi Petőfi Színház szerződtette. 1980–81-ben a Pécsi Nemzeti Színházban játszott. Négy évadot a nyíregyházi Móricz Zsigmond Színházban, öt évadot a József Attila Színházban szerepelt. Közben a SzAk-n színházelméletet is tanult 1988-ig. 1990 óta szabadfoglalkozású. Többször szerepelt külföldön is. F.Sz. Macduff (Sh.: Macbeth); Mazeppa (Słowacki); Káin (Sütő A.: Káin és Ábel).