# Jeszenszky Dezső

(Nagyszentmiklós, 1864. márc. 19.–Igló, 1917. dec. 2.): színész, igazgató. 1882-ben Orosházán Szegedy Mihálynál lett színész. Volt súgó és színházi titkár, rendszeresen írt a helyi lapokba tárcákat, verseket, elbeszéléseket. F.Sz. Bannay Gerő (Szigeti: Rang és mód). Könyve: Vándorutamon (Igló, 1912). Szerkesztette a Korompa c. lapot.

M.A. 1883–1886: Miklósy Gyula; 1887: Pesti Lajos; 1890: Hubay Gusztáv; 1892: Mezei János; Jáni János; 1893: Fekete Miksa; 1894–98: Báródi Károly; 1900–1905: Báródi Károly; közben 1902: Nagyszombat; 1905: Szabadhegyi; 1908–11: Szabados László; 1911: Márffy; 1912: Könyves. Igazgatóként: 1888–91: Besztercebánya, Magyaróvár; 1898–1900: Selmecbánya, Gyöngyös.