# Szécsi Ferenc

(Herkulesfürdő, 1913. júl. 11.–Bp., 1974. márc. 1.): színész, rendező. Szécsi Ferkó néven gyerekfilmszínészként tűnt fel. 1938-ban elvégezte a SzAk-t. 1938–39-ben a Belvárosi Színházban szerepelt. 1939-ben néhány hónapra a kassai színházhoz, 1939–40-ben Erdélyi Mihály társ.-ához szerződött. 1941-től 1944-ig Kolozsvárott játszott. 1944–45-ben részt vett a marosvásárhelyi m. társ. megszervezésében. 1946–1948 között Bp.-en a Vígopera főrend.-jeként dolgozott, 1948–1957 között a Magyar Rádió rend.-je, majd osztályvezetője. 1957–1959 között egészségügyi ismeretterjesztő filmeket rendezett. 1959-től 1964-ig az Állami Déryné, 1964–65-ben a Fővárosi Operett-, 1965-től 1973-ig ismét az Állami Déryné Színház rend.-je volt. 1964-ben az Irodalmi Színpadon is rendezett. 1950–1953 között a SzAk-n beszédművészetet tanított. Jellem- és bonvivánszerepeket játszott. F.Sz. Csaba királyfi (Harsányi K.: Ellák); Móka (Tamási Á.: Énekes madár); Ottó (Katona J.: Bánk bán). F.R. Móricz Zs.: Légy jó mindhalálig; Kleist: Az eltört korsó; Sh.: A makrancos hölgy; Kodály Z.: Háry János; García Lorca: Bernarda Alba háza.