# Somló Emma

(Debrecen, 1877. nov. 23.–Bp., 1927. okt. 8.): színésznő. Rákosi Szidi színiiskoláját látogatta. 1896-ban Debrecenben kezdte pályáját. 1896–97-ben Miskolcon, 1897-től 1899-ig a Magyar Színházban működött. Házassága alatt (Lovik Károly író neje volt), csak 1902-ben a Nemzeti Színházban lépett színpadra. 1909–10-ben Kolozsvárott játszott. 1910-ben szerepelt a Vígszínházban. 1912-től 1927-ig a Nemzeti Színház tagja volt. 1924–25-ben a Vidám Színpadon is fellépett. Pályája kezdetén operettek és drámai művek főszerepében bizonyította kivételes tehetségét. A Nemzeti Színházban nem jutott jelentős feladathoz. F.Sz. Polly (Jones: Gésák); Hannele (Hauptmann); Anna (Halbe: Ifjúság); Mici (Herczeg F.: A Gyurkovics-lányok).