# Árkossy Vilmos

(Szatmár, 1870. máj.–?): operett- és népszínműénekes. 1886-ban lett színész Dancz Lajos társ.-ában. Vidéken jó nevű buffo tenorista volt. Szerződtetése az Operaházhoz (1912-ben) nem váltotta be a hozzá fűzött reményeket. F.Sz. Lambertuccio (Suppé: Boccaccio), Spalanzani (Offenbach: Hoffmann meséi). Szerepelt a Dr. Kovács István (1941) c. filmben. Felesége: Zoltán Olga (Nyitra, 1876.–Arad, 1902. márc. 7.), Szabó Irma (?, 1872.–Bp., 1930. júl. 9.): színésznők, 1894-ben kezdték a pályát Kárpáthy György, ill. Rakodczay Pál társ.-ában.

M.A. 1886: Dancz Lajos; 1888: Halmai Imre; 1889–91: Gerőfy Andor; 1891: Károlyi Lajos; 1894–97: Deák Péter; 1897–99: Dobó Sándor; 1899: Feld Zsigmond; 1900: Micsei György; 1901: Leszkay András; 1902–04: Janovics Jenő; 1904–10: Zilahy Gyula; 1912: Operaház; 1913: Balla Kálmán; 1914: Polgár Károly; 1916–19: Faragó Ödön; 1921–23: Kardoss Géza; 1923: Asszonyi–Kürthy.