# Király László

(Nagyvárad, 1917. okt. 9.–Toronto, 1984. dec. 23.): színész. 1937-ben Nagyváradra szerződött. Munkaszolgálatra vitték. 1945 után operettek karakterszerepeit alakította. 1964-ben Izraelben telepedett le, ahol 1967-ben megalapította a m. nyelvű Operettszínházat. 1972-ben Kanadába költözött át, ahol időnként fellépett a torontói Művész Színházban. 1973-ban nyolc hónapig Izraelben vendégszerepelt és több előadást rendezett.