# Antalffy József

(? 1912–Bp., 1961. jan. 30.): színész. Pályáját vidéki társ.-oknál kezdte. A negyvenes évek elején Debrecenben és Szegeden lépett fel. 1945–1946 között a Vígszínházban és a Madách Színházban játszott. 1946-ban a Fővárosi Operettszínházhoz szerződött, amelynek haláláig tagja maradt. Egyéni humorú jellemszínész volt, táncoskomikus, híres beugró. F.Sz. Henry (Kálmán I.: Montmartre-i ibolya); Bányai (Kerekes J.: Állami Áruház); Ajax (Offenbach: Szép Heléna); Sir Basil (Lehár F.: Luxemburg grófja); Marini lovag (Sárközy I.: Szelistyei asszonyok); Nyikifor, a teaház-tulajdonos (Miljutyin: Nyugtalan boldogság).