# Esterházy Ilona; Eszterházy

(Kolozsvár, 1908. máj. 18.–?): színésznő. A SzAk-ról 1924-ben a Renaissance Színház szerződtette, ahol egy évadot töltött. 1927-ben az Új Színházban játszott. 1927–28-ban a kassai társ., 1928-tól 1931-ig a Vígszínház tagja volt. Ezután nem volt éves szerződése, 1939-ig jobbára a Vígszínházban lépett színpadra. 1940-ben saját kérésére törölték nevét a színészkamarai névsorból. 1945-ben a Nemzeti Színházban mint művészeti titkár tevékenykedett. Kisebb szerepeket játszott. F.Sz. Lili (Fodor L.: Társasjáték); Kegyelmes asszony (Csathó K.: Fűszer és csemege); Kató (Éri-Halász I.: A tetovált nő).