# Parázsóné Nádudvary Krisztina

(Váradolaszi, 1813. máj. 1.–Pest, 1838. febr. 24.): színésznő. 1829. okt.-ben Keszy József társ.-ánál lett vándorszínész, először Lugoson lépett fel. 1830. febr. 11-én házasságot kötött Gyulafehérvárott Parázsó János színésszel. Rövidesen már a legerősebb társ.-ok tagja volt, játszott Kolozsvárott, Kassán, Szegeden, Szabadkán, Debrecenben, Miskolcon is, majd az 1834–35 évadban a budai Várszínházban. A naivaszerepek mellett sikerrel alakított fiatal drámai hősnőket. F.Sz. Berta (Grillparzer: Ősanya); Tudor Mária (Hugo); Griseldis (Halm); Jolán (Vörösmarty M.: Kincskeresők); Lenke (Vörösmarty M.: Vérnász, ősbemutató). – Ir. Honművész, 1838. márc. 11. (nekrológ).