# Sereghy Andor

(Uglya, 1896. okt. 2.–?): színész, rendező, színházigazgató. Gimnáziumi érettségit tett, és beállt színésznek. 1921–22-ben Gáspár Jenő, 1922–23-ban Fekete Mihály erdélyi társ.-ában játszott. A Kárpátalján is megfordult. 1925–26-ban a Magyar Színházban, 1928–29-ben Miskolcon, 1929–30-ban Újpesten, 1930–1933 között a Steinhardt Színpadon szerepelt. Kassán 1935–1937 között rend.-ként, 1937-től 1939-ig ig.-ként működött. 1939–1941 között a Fővárosi Operettszínház élén állt. 1948-ban Debrecenben lett ig., de 1949 márc.-ában rossz egészségi állapota miatt lemondott.