# György Ilona

(Pest, 1871. aug. 19.–Bp., 1943. ápr. 30.): színésznő. 1891-ben végezte el a SzAk-t. 1893–96 között a Nemzeti Színház tagja volt. Ezután Kassán első osztályú vidéki társ.-oknál játszott tíz évig. 1907-ben visszatért a Nemzetihez, melynek 1913-ig tagja maradt. Humora és karakterizáló készsége főként a vígjátéki figurák megformálásában érvényesült, de színművek epizódszerepeiben is maradandót nyújtott. F.Sz. Leona (Hauptmann: A bunda); Miss Hobbs (Jerome K. J.); Blanquette (Bataille: A botrány); Blumegen grófnő (Szomory D.: A nagyasszony); Calpurnia (Sh.: Julius Caesar).

M.A. 1896–98: Kolozsvár; 1898–1905: Kassa, Pozsony, Sopron; 1905: Temesvár.