# Sterbinszky László

(Bp., 1944. márc. 5.– ): táncos, balettmester, főiskolai docens. Az ÁBI-ben 1961-ben szerzett balettművész diplomát, majd 1977-ben balettpedagógus szakot is végzett. Az Operaház tagja 1961 óta, 1971-től magántáncosa. 1983-ban visszavonult az aktív pályától, azóta sikeres balettmester itthon és neves külföldi társ.-oknál. Az ÁBI tanára 1968–1983 között, 1983-tól 1986-ig docense. 1991-től a Győri Balett és balettiskola balettmestere. Liszt Ferenc-díjas (1973). F.Sz. Crixus (Seregi L.: Spartacus); főszerep (Balanchine: Szerenád, C-dúr szimfónia). Könyve: A klasszikus balett metodikája (1985).