# Nyáray Rezső

(Bp., 1886. okt. 10.–Zrenjanin, 1955. máj. 6.): színész, rendező. Az Országos Színészegyesület színiiskolájában végzett 1905-ben, utána Polgár Károly társ.-ával Bánát városaiban, Pancsován, Versecen, Fehértemplomban és Becskereken lépett fel. Itt telepedett le 1922-ben, miközben tagja volt a pesti Magyar Színháznak, s több vidéki város – Kaposvár, Székesfehérvár, Kecskemét, Pécs – társ.-ának. Becskereken kitanulta a fényképész szakmát, műkedvelő előadásokat szervezett, rendezett – Bácska és Bánát sok helységében segítette a műkedvelőket és közben színészkedett is. 1945-ben meghívták az alakuló Szabadkai Népszínházba rend.-nek, de visszatért Zrenjaninba, ahol műkedvelő előadásokat rendezett. F.R. Cziráky I.: Muskátli; Hervé: Nebáncsvirág; Molnár F.: Játék a kastélyban; Herczeg F.: Kék róka; Zilahy L.: Süt a nap; Móricz Zs.: Sári bíró. F.Sz. Sári bíró (Móricz Zs.); Barcay (Zilahy L.: Fatornyok); Tiborc (Katona J.: Bánk bán); Puzsér (Molnár F.: A doktor úr); Odrobina Janó (Farkas I.: Iglói diákok); Turai (Molnár F.: Játék a kastélyban); Sugár Mihály (Szigeti J.: A vén bakancsos és fia, a huszár). – Ir. Garay B.: Festett világ (Szabadka, 1977).