# Kalmár András

(Bp., 1929. jún. 29.– ): rendező. Előbb Gertler Viktor színiiskolájában tanult, majd 1952-ben kapott diplomát a SzAk-n. 1954-ben Szolnokra, 1955-ben Egerbe szerződött. 1957–58-ban a Déryné Színház, 1960–62-ben a Bartók Terem rend.-je. 1962-től két évadot a pécsi Nemzeti Színháznál töltött. 1963-tól a Magyar Televízió rend.-je; 1984–1989 között, nyugdíjba meneteléig a szórakoztató főosztály vezetője. F.R. Hellmann: Kis rókák; Kálmán I.: Bajadér; Jacobi V.: Sybill; Feydeau: Osztrigás Mici; Gaál J.: A peleskei nótárius; Heltai J.: Naftalin.