# Latabár Kálmán Árpád, id.

(Szabadka, 1855. febr. 16.–Bp., 1924. aug. 6.): színész, rendező, a SzAk titkára (1898–1924). Latabár Endre fia, Paulay Ede keresztfia. Gyermekként szerepelt apja társ.-ában, s nála is játszott 1874-ig; telente Kassán, de játszott Budán, Aradon, Balatonfüreden is. 1874-ben Mannsberger Jakab; 1875-ben Várnai Fábián; 1876-ban Aradi Gerő; 1878–83-ig Mándoky Béla igazgatása alatt állott. 1883 őszén Paulay Ede a Nemzeti Színházhoz szerződtette. 1905-től a Várszínház felügyelője volt. Beköltözött családjával a Várszínházba; ott élt haláláig. Latabár Kálmán kifogyhatatlan találékonyságú bohóckodásain a közönség mindig jól szórakozott. F.Sz. Patroclus (Offenbach: Dunanan apó); Liliomfi (Szigligeti E.); Keszeg András (Sh.: Vízkereszt, vagy amit akartok). – Ir. Molnár Gál P.: A Latabárok (1982).