# Mészáros Kálmán

(Nagykáta, 1859–Bp., 1922. ápr. 21.): író, titkár, az Országos Színészegyesület irodaig.-ja. 1884-ben Feleky Miklós igazgatása alatt a Várszínház titkára lett. 1885-ben Pécsett igazgatással is próbálkozott, kevés sikerrel. 1887–1895 közt a kolozsvári Nemzeti Színház titkáraként működött. 1895-ben külföldre utazott, majd 1896-ban megválasztották az Egyesület irodaig.-jának. Ekkor a Színészek Lapjának szerkesztését is ő vette át. Lelkesedéssel és odaadással szolgálta a színészet ügyét. Különösen a vidéki társ.-oknak nyújtott sok segítséget. F.M. A diploma bolondja (1887); Jolántha (1888); A selyembogár (1904).