# Takács Margit

(Bp., 1922. márc. 30.– ): színésznő. Az Országos Színészegyesület iskolájának elvégzése után 1939-ben az Operettszínházban kezdte pályafutását. Vidéki színházakban és a Pódium Kabaréban játszott, majd 1952-től nyugdíjba vonulásáig a Pécsi Nemzeti Színház tagja volt. Operák hősnőit, klasszikus operettek primadonna szerepeit és drámai alakokat egyaránt mély átéléssel és nagy sikerrel jelenített meg. 1965-ben érdemes művész kitüntetést kapott. F.Sz. Leila (Huszka J.: Gül Baba); Szaffi (ifj. J. Strauss: Cigánybáró); Glavari Hanna (Lehár F.: A víg özvegy); Mimi (Puccini: Bohémélet); Olga (Csehov: Három nővér); Muskátné (Molnár F.: Liliom); Zsani néni (Móricz Zs.: Nem élhetek muzsikaszó nélkül).