# Farkas Tamás

(Baja, 1951. máj. 27.– ): színész. 1969-től 1972-ig a Nemzeti Színház stúdiójában tanult. 1972–1977 között az Állami Déryné Színház tagja volt. Két évadot a debreceni Csokonai Színházban töltött, majd három esztendeig szabadfoglalkozású volt. 1982–89-ben a Békés Megyei Jókai Színházban játszott. 1989–1992 között a Népszínház művésze volt. 1992 óta ismét szabadfoglalkozású színművész. Többször vendégszerepelt a komáromi Jókai Színházban. F.Sz. Poche, Chandebise (Feydeau: Bolha a fülbe); Dobcsinszkij (Gogol: A revizor); Ferdinánd (Háy Gy.: Mohács).