# Ágh Aladár; jékei

(Kassa, 1870. dec. 28.–Bp., 1916. szept. 20.): színész, igazgató. Papi, később jogi pályára készült, de 1892-ben beállt Kömley Gyula társ.-ához. 1896-ban kapott ig.-i engedélyt. Az 1896–97-es évadra a kezdeti anyagi nehézségek leküzdésére szerződött Beranek Mihállyal. 1898 nyarán feloszlatta társ.-át, s különböző vidéki egy.-ekben szerepelt. 1904-ben végleg lemondott a szereplésről. Később Réti L. Pál színházi ügynökségének irodavezetője lett. F.Sz. Dörgő (Géczi I.: A Sárdi-ház); Galambos (Szentpétery Zs.: Tündérlak Magyarhonban); Kullancs Misi (Szigeti J.: A vén bakancsos...); Boldizsár (Sh.: Rómeó és Júlia).

M.A. 1892–93: Balogh Árpád; 1893–94: Monori Sándor; 1894–95: Polgár Károly; 1895–96: Veszpréminé Aágh Ilona. Igazgatóként: 1896: Csongrád, Battonya, Zenta, Kiskunhalas, Nyíregyháza; 1897: Beregszász, Munkács, Huszt, Nagyszőllős, Nagymihály, Homonna, Gálszécs, Sárospatak, Muraszombat, Csáktornya; 1898: Gyergyószentmiklós, Csíkszereda, Győr, Kapuvár, Csoma; 1898–99: Szatmár.