# Breitner Tamás

(Bp., 1929. ápr. 13.–Pécs, 1991. márc. 26.): karmester, zeneigazgató. 1951–56-ban a Zak karmesterképző szakán Somogyi László növendéke volt. 1960-tól 1970-ig a Fővárosi Operettszínház karmestere, majd 1970-től 1991-ig, haláláig a Pécsi Nemzeti Színház karmestere, 1984-től zeneigazgatója, valamint a Pécsi Filharmonikus Zenekar vezetője volt. Pécsi operabemutatóit mindig nagy siker fogadta. Kilenc Hungaroton lemezfelvétele van, elnyerte a Francia Akadémia nagydíját. Liszt Ferenc-díjas (1973), érdemes művész (1978).