# Korzsényi Tibor; Ferenc

(Szeged, 1949. jún. 17.– ): bábszínész, színházigazgató. 1960–65-ben Szegeden, a Juhász Gyula Művelődési Ház bábszakkörében tag, majd 1963-ban szakkörvezető. 1963–65-ben a szegedi Bábszínházban is játszik. 1965-ben a televízió Ki mit tud? bűvészkategória különdíjas nyertese. 1966-tól mint táncos bp.-i színházakban szerepel. 1969–1972 között a Szegedi Nemzeti Színház tánckarában dolgozott, de 1970-től már karköteles szólista. 1972-ben elvégezte a Bábstúdiót. 1974–1982 között az Állami Bábszínház tagja. 1982-től 1988-ig a miskolci Tokaj Varieté bábszínész parodistája. 1986-ban pályázat útján megszervezte a miskolci Csodamalom csoportot. Ezt a bábszínházat Miskolc városa 1992-ben házi kezelésébe vette s első ig.-jául Korzsényi Tibort bízta meg. F.Sz. Cseleffendi (Móra F.–Pápa R.: Csalavári Csalavér); Terepszín Tommy (Januszewska–Tóth E.: A gyáva kistigris). F.R. Urbán Gy.: Hupikék Péter.