# Rösler Endre

(Bp., 1904. nov. 27.–Bp., 1963. dec. 12.): énekes (tenor). Énektanulmányait magánúton végezte, később Olaszországban de Lucia és E. Garbin növendéke volt. Az Operaházban 1927-ben debütált Alfrédként (Verdi: Traviata). 1927–1963 között az Operaház magánénekese volt. Nagy sikerrel szerepelt Salzburgban Toscanini vezényletével, 1935-ben a Milánói Scalában De Sabata vezényletével, 1939-ben és Firenzében 1937-ben, 1939-ben, 1943-ban. Pályafutása során több mint 80 szerepet énekelt, elsősorban Mozart operáiban nyújtott kimagasló alakításokat. Egyike volt a legjobb m. dal- és oratóriuménekeseknek. 1953-tól haláláig a Zak tanára volt. F.Sz. Tamino (Mozart: A varázsfuvola); Don Ottavio (Mozart: Don Giovanni); Belmonte (Mozart: Szöktetés a szerájból); Fernando (Mozart: Così fan tutte); Florestan (Beethoven: Fidelio); Loge (Wagner: A Rajna kincse); Ottó (Erkel F.: Bánk bán).

RÖSLER ENDRE – Ottó (Erkel F.: Bánk bán)