# Kamara Színház

(1932–1937): az 1931–32-es évad végén a Nemzeti Színház megvált Kamaraszínházától, amelyet eredetileg 1937-ig vett bérbe a Wertheimer Orfeum Rt.-től. Az épületben az 1932–33-as évadtól önálló társ.-ok játszottak. 1932 szept.-étől Alapi Nándor volt az ig., aki a budapesti en suite előadásokba belebukott. Alapi 1934. január 8-án visszalépett a színház éléről, de utóda, Rónaszéki Béla is csak május 8-ig igazgatta. A következő, színész-ig., Harsányi Rezső 1934 végén távozott. Dr. Korbuly Géza (1934. dec.–1936. máj.) nem kísérletezett új szerzők darabjaival, inkább a korszak jól bevált műfaját, a zenés vj.-ot játszotta. 1936. szept.–1937. ápr.: Szűcs László, az Operaház tenoristája volt az ig. Az épület 1937-ben visszakerült a Wertheimer Orfeum Rt.-hez, amely 1937. okt.-től Andrássy Színház néven a Magyar Színház testvérszínházaként működtette.