# Hirtling István

(Bp., 1958. márc. 20.– ): színész. A SzAk-n 1984-ben kapott diplomát. Pályáját a Budapesti Gyermekszínházban kezdte 1977-ben. 1984-ben a Nemzeti Színházhoz szerződött, majd 1990-ben a Madách Színház tagja lett. 1991-től szabadfoglalkozású színművész. 1990-ben a Magyar Színész Kamara ügyvivőjének választották. Sokoldalú tehetsége modern és klasszikus darabokban, operettekben és királydrámában egyaránt érvényesül. Jászai Mari-díjas (1989). F.Sz. János király (Dürrenmatt); Tanner John (Shaw: Tanner John házassága); István király (Szörényi L.–Bródy J.: István, a király); Torquato Tasso (Goethe); Gastrofat Tus (Eliot–Lloyd Webber: Macskák); Sztyepan Oblonszkij (Nagy A.: Anna Karenina pályaudvar); Clifford Bradshaw (Kander–Ebb: Cabaret).

HIRTLING ISTVÁN – István Király
(Szörényi L.–Bródy J.: István, a király)