# Szabó Imre

(Bp., 1908. febr. 17.– ): színész. Színészi pályáját 1930-ban, a SzAk elvégzése után, magántárs.-oknál kezdte. Fellépett Debrecenben, a Belvárosi, a Kamara, a Vígszínházban, az Andrássy úti Színházban, majd 1936-tól ismét Debrecenben. 1952-től az Állami Faluszínház, 1955-től az egri Gárdonyi Géza, 1956-tól a kaposvári Csiky Gergely, 1967-től nyugdíjba vonulásáig a Vígszínház tagja volt. Elegáns, határozott fellépésű urakat, fejedelmeket játszott. F.Sz. Biberách, Petur bán (Katona J.: Bánk bán); Főinkvizítor (Shaw: Szent Johanna); Ocskay (Herczeg F.: Ocskay brigadéros); Kászonyi ezredes (Huszka J.: Mária főhadnagy).