# Baróti József; Brüll

(Felsőbakonypuszta, 1886. nov. 23.–Bp., 1940. dec. 9.): színész, rendező. A SzAk-t 1908-ban végezte el, s Kolozsvárra szerződött. 1909–10-ben Szabadkán, 1910–11-ben Munkácson,1911-től 1914-ig Szegeden működött. Harcolt az I. világháborúban. 1919-ben a bp.-i Madách Színházhoz szerződött, 1920–21-ben Kaposvárott volt rend. 1921-ben a Délutáni Kabaréban szerepelt. 1922–23-ban főrend.-ként a Belvárosi Színház tagja lett. 1923-ban a Magyar Színházban is fellépett. 1924-től 1927-ig ismét a szegedi társ. tagja volt. 1928-ban a Magyar Színházban szerepelt. 1928–1932 között az Új, 1932-től 1939-ig a Belvárosi Színház színésze és rend.-je volt. 1930-ban a Magyar Színházban is kapott szerepet. Az Országos Színészegyesületben hosszú ideig mint tanácsos működött. Pályája kezdetén drámai hős-, később jellemszerepeket alakított. F.Sz. Shylock (Sh.: A velencei kalmár); Lear király (Sh.); Harpagon (Molière: A fösvény); Peer Gynt (Ibsen); Dr. Konstantinovics (Meller R.: Irja hadnagy); F.R. Földes I.: Terike; Lakatos L.: Magas cé; Fodor L.: Egy asszony hazudik.