# Berczelly Magda; Makay

(Vác, 1901. máj. 29.–?): színésznő. 1919–20-ban Debrecenben kezdte pályáját. 1920–21-ben a Revü, 1921–1923 között a Blaha Lujza, 1923–24-ben a Király Színház tagja volt, de a Várszínházban is fellépett. 1925–1927 között a Terézkörúti Színpadon, 1927–28-ban a Városi Színházban játszott. Ezután visszavonult a színészettől. Szubrett szerepeket játszott. F.Sz. Amor (Lincke: Lysistrata); Denis (Hervé: Nebáncsvirág); Franci (O. Straus: Varázskeringő).